62019CJ0371_INF
Euroopa Kohtu (viies koda) 18. novembri 2020. aasta otsus –komisjon vs. Saksamaa (käibemaksu tagastamine – arved)
(kohtuasi C‑371/19) (
1
)
Liikmesriigi kohustuste rikkumine – Maksustamine – Käibemaks (TVA) – Direktiiv 2006/112/EÜ – Artikkel 170 ja artikli 171 lõige 1 – Käibemaksu tagastamine maksukohustuslastele, kes ei asu liikmesriigis, kus nad soetavad kaupu ja saavad teenuseid või impordivad käibemaksuga maksustatavaid kaupu, kuid asuvad teises liikmesriigis – Direktiiv 2008/9/EÜ – Käibemaksu tagastamise eeskirjad – Artiklid 9 ja 10 – Artikli 15 lõige 1 – Artikkel 20 – Arve või impordidokumendi koopia puudumine – Puudulike tagastamistaotluste süstemaatiline rahuldamata jätmine – Keeldumine sellest, et paluda maksukohustuslasel täiendada oma taotlust pärast taotluse esitamise tähtaja möödumist – Neutraalse maksustamise põhimõte – Proportsionaalsuse põhimõte – Lubatavus
1.
Liikmesriigi kohustuste rikkumise hagi – Kohustuste rikkumise tõendamine – Komisjoni tõendamiskoormis – Liikmesriigi kohustuste rikkumist tõendavate faktiliste asjaolude esitamine – Tõendamiskohustuse üleminek asjaomasele liikmesriigile – Asjaomase liikmesriigi kohustus tõendada halduspraktika muutmist vastavalt komisjon põhjendatud arvamuses märgitule
(ELTL artikkel 258)
(vt punktid 65, 68 ja 69)
2.
Maksualaste õigusaktide ühtlustamine – Ühine käibemaksusüsteem – Välismaal asuvatele maksukohustuslastele käibemaksu tagastamine – Tagastamisõiguse kasutamise eeskirjad – Kohustus esitada tagastamistaotluse juurde täiendavat teavet – Õigel ajal esitatud tagastamistaotluste rahuldamata jätmine ilma, et kaebajatel oleks palutud täiendada oma taotlusi impordidokumente või arvete koopiaid esitades – Neutraalse maksustamise põhimõtte ja tagastamisõiguse soovitava toime põhimõtte rikkumine
(Nõukogu direktiiv 2006/112, muudetud direktiiviga 2008/8, artiklid 170 ja 171, ning direktiiv 2008/9, artiklid 5, 10, artikli 15 lõige 1 ja artikli 20 lõige 1)
(vt punktid 77–84, 86–88 ja resolutsiooni punkt 1)
3.
Maksualaste õigusaktide ühtlustamine – Ühine käibemaksusüsteem – Välismaal asuvatele maksukohustuslastele käibemaksu tagastamine – Tagastamisõiguse kasutamise eeskirjad – Kohustus esitada tagastamistaotluse juurde täiendavat teavet – Maksu tagastamistaotluse vastuvõtukinnitus, milles ei palutud teavet ega tõendavaid lisadokumente – Õiguspärase ootuse kaitse põhimõtte rikkumine – Puudumine
(Nõukogu direktiiv 2008/9, artikli 15 lõige 1, artikli 19 lõige 1 ja artikli 20 lõige 1)
(vt punktid 96–99)
Resolutsioon
1.
Kuna Saksamaa Liitvabariik jättis käibemaksuga maksustamise neutraalsuse põhimõtet ja sellise käibemaksukohustuslase, kelle asukoht ei ole tagastamisliikmesriigis, õiguse käibemaksu tagastamisele soovitavat toimet rikkudes enne tagastamisperioodile järgneva kalendriaasta 30. septembrit esitatud käibemaksu tagastamise taotlused, millele ei olnud lisatud tagastamisliikmesriigi poolt nõukogu 12. veebruari 2008. aasta direktiivi 2008/9/EÜ – millega sätestatakse üksikasjalikud eeskirjad käibemaksu tagastamiseks vastavalt direktiivile 2006/112/EÜ maksukohustuslastele, kelle asukoht ei ole tagastamisliikmesriigis, vaid teises liikmesriigis – artikli 10 alusel nõutud arvete või impordidokumentide koopiaid, rahuldamata, ilma et ta oleks palunud hagejatel enne rahuldamata jätmist oma taotlusi nende arvetega või taotluste menetlemiseks sobiva teabe esitamisega täiendada – vajadusel ka pärast seda kuupäeva –, siis on Saksamaa Liitvabariik rikkunud oma kohustusi, mis tulenevad nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (mida on muudetud nõukogu 12. veebruari 2008. aasta direktiiviga 2008/8/EÜ), artiklitest 170 ja 171 ning direktiivi 2008/9 artiklist 5.
2.
Jätta hagi ülejäänud osas rahuldamata.
3.
Jätta Saksamaa Liitvabariigi kohtukulud tema enda kanda ja mõista talt välja kaks kolmandikku Euroopa Komisjoni kohtukuludest.
4.
Euroopa Komisjon kannab kolmandiku oma kohtukuludest ise.
(
1
)	ELT C 213, 24.6.2019.